Avancen els preparatius de la celebració del 675 aniversari del 'Miracle dels Peixets'
25 de abril de 2023

Els clavaris de Peixets ja estan preparant la decoració que serà present als carrers d'Alboraia de cara a la celebració del 675 aniversari del 'Miracle dels Peixets', que es durà a terme el 29 de maig. Com a part d'aquests treballs, aquest grup de persones està confeccionant uns tapissos de paper que recorreran el sòl, a més d'altres labors decoratives.

L'alcalde d'Alboraia, Miguel Chavarría; la regidora de Cultura Festiva, Susana Cazorla; i la regidora de Turisme, Raquel Casares, han visitat l'avanç dels treballs. L'Ajuntament d'Alboraia està col·laborant amb els clavaris i amb l'Església en la celebració d'aquest gran atractiu turístic del municipi des de la primera reunió que van mantindre a principis del mes de març, així com amb altres agents socials i econòmics que estan contribuint al 675 aniversari com la recentment erigida escultura de la Ruta del Grial en el Passeig d'Aragó, que rememora l'escena principal de la llegenda.